**Стенно акрилно пластично покритие за фасади с шпаклован ефект**

ХАРАКТЕРИСТИКИ:

**QUARZITE spatolabile** представлява стенно акрилно пластично покритие за външно и вътрешно приложение. Състои се от свързващ компонент акрилов стирол в дисперсия, подбрани мраморни и кварцови гранули, пигменти, устойчиви на ултравиолетови лъчи, специални добавки, способствуващи да направят продукта по-лесен за полагане и придаващи му водоотблъскващи свойства, притежава изразено фунгицидно-бактерицидно действие.

**QUARZITE spatolabile** се характеризира с добра степен на постоянна еластичност, водоотблъскваемост, бързо и балансиране изсъхване на филма. Не е токсичен, няма мирис, дори когато е използуван за вътрешно полагане, не е запалим.

ОБЛАСТИ НА ИЗПОЛЗВАНЕ:

**QUARZITE spatolabile** е специално предназначен за покриване на външни и вътрешни стени и фасади с финална облицовка с приятен естетичен ефект, устойчива на атмосферни въздействия, на удар и на надраскване, имаща водоотблъскващо действие. След предварителна подготовка **QUARZITE spatolabile** може да се полага върху бетон, строителна мазилка, готов цимент (от бетонен възел), стари бои, рустикови мазилки, термоизолационни системи.

НАЧИН НА ПОЛАГАНЕ:

Да се осигури скеле с цел да се гарантира непрекъснатостта на полагането до архитектурните отделящи елементи. Да се остържи, изчетка и премахне старата боя или не добре закрепени части от мазилката. Да се осигури здрава, суха и чиста повърхност. Да се отстранят предварително евентуалните просмуквания на влага. Да се положи една ръка от **RESINPOL**  върху добре прилепващи и поглъщащи носещи основи, или от **RESINLAK** върху слабопоглъщащи носещи основи, които могат да бъдат понякога не напълно прилепващи. В случай на особено ронливи мазилки е необходимо да се повтори операцията след 4 – 8 часа. В случай на напуквания, микроцепнатини, дупчици, рустикови мазилки или такива не добре подравнени, да се подмаже с **PLASTOM STUCK** или **INTOCEM STUCCO** и/или да се заглади с **INTOCEM**

**RASANTE** или **RASAPAST**, като при най-тежките случаи на напукване да се използува **RASELAST**. Да се изчака 8 – 12 часа след подмазването с **PLASTOM STUCK**, около 2 – 3 дни, след заглаждането с **INTOCEM STUCCO**, **INTOCEM**

**RASANTE** или **RASAPAST** и 1 – 2 дни, след използването на **RASELAST**.

Да се нанесе една ръка за основа с **QUARZITE FINISH EXTRA** в същата цветова тоналност както при **QUARZITE spatolabile**, разреден с вода в съотношение 20 – 25 % и положен с четка или валяк. Да се изчака изсъхването на основната ръка. Да се нанесе равномерно **QUARZITE spatolabile** с маламашка от неръждаема стомана, след което да се мине отново с постоянен натиск, с цел да се изравни продукта върху повърхността. Отвреме-навреме да се измива шпаклата с вода.

ПРЕПОРЪКИ:

* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да не се полага при риск от престоящ валеж, при силно слънце, при силен вятър или при продължителна мъгла.**
* **Да се защитят фасадите от силен дъжд през времето, необходимо за пълното изсъхване на продукта.**
* **Да се осигурят скелета, с цел да се осигури непрекъснатост на работата до архитектурните прекъсващи елементи, като по този начин се избегне образуването на наслагвания, прехвърляния и разлики в цвета**
* **Да се осигури достатъчно количество от една единствена партида за работата или колкото може по-малко боя за свършване на определените части на работата, с цел да не се прояви очевидна разлика в тоналността.**
* **Да се измият с вода инструментите, веднага след употребата им.**
* **За всичко непредвидено, да се търси информация в съответната карта за безопасна работа.**

ТЕХНИЧЕСКИ ДАННИ:

**ИЗСЪХВАНЕ ПРИ 20º С:** повърхностно (не залепва прах) – 4 - 5 часа, в дълбочина – 12 - 16 часа. Внимание: тези стойности може значително да се променят при промяна на температурата, относителната влажност и дебелината на положения слой.

**РАЗХОДНА НОРМА:** 1.5 – 1.7 kg/m2 за финозърнест продукт (1mm); 1.8 – 2.0 kg/m2 за среднозърнест продукт (1.2 mm); 2.2 – 2.5 kg/m2 за едрозърнест продукт.

**СУХ ОСТАТЪК ПРИ 105º С:** 83 %

**ВИД НА ИЗСЪХНАЛИЯ ФИЛМ:** матово-рустиков

**РАЗРЕДИТЕЛ:** вода

**ЦВЕТОВЕ:** Бяло, **“I Colori del Colore”** 228 цвята **“Tecnologie per facciate”** 63 цвята.

**ОПАКОВКА:** 25 l

**Класификация в съответствие със Законодателно постановление No 161 от 27.03.2006 г.:**

c) Оцветявания на външни стени с минерална носеща основа;

Гранични стойности на емисии от органични летливи съставки (C.O.V.) в g/l:

от 01.01.2007 г. = 75 g/l,

 от 01.01.2010 г. = 40 g/l

Максимална стойност на емисии от органични летливи съставки (C.O.V.) в продукта: 35 g/l от подготвеното

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

|  |
| --- |
| КРАТКО ОПИСАНИЕ НА АРТ. **0302** **QUARZITE TIPO SPATOLABILE** |

Полагане на **QUARZITE SPATOLABILE**, акрилно стенно пластично покритие с определена дебелина за да защити и да формира декоративна финална облицовка на външни стени, характеризиращо се с добра еластичност, светлоустойчиво, устойчиво на атмосферни въздействия и на износване, нанася се с шпакла, след предварително полагане на една ръка от **RESINPOL Colorato**, основен фиксатор, прозрачен, имащ импрегниращ и укрепващ ефект.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica